**J e g y z ő k ö n y v**

Készült Budapest Főváros XX. kerület Pesterzsébet Önkormányzat Képviselő-testülete *2020. július 16-án 16 órakor* (Budapest, XX., Kossuth Lajos tér 1., I. em. 63-64.) megtartott ***rendkívüli nyílt*** üléséről.

Jelen vannak: Szabados Ákos polgármester, Kovács Eszter alpolgármester, Bánó Miklós, Csaszny Márton, Ettvel Zoltán, Fekete Katalin, Fekete László, Juhász Lajosné, Juhák Tamás, Kellner Katalin, Komoróczy László, Mach Péter, Nagy Lászlóné, Nemesné Németh Judit, Rábel Krisztina, Somodi Klára, Szőnyi Attila.

Távol van: Nemes László alpolgármester.

Tanácskozási joggal jelen vannak: Kócziánné dr. Pohl Mónika aljegyző, a Polgármesteri Hivatal osztályvezetői, osztályvezető-helyettesei.

Kovács Eszter: Köszönti a megjelenteket, megállapítja, hogy 17 képviselő van jelen az ülésteremben, az ülés határozatképes. Nemes László alpolgármester úr jelezte távolmaradását. Két napirendi pont szerepel mai rendkívüli ülés meghívójában. Az egyik a javaslat a „Javaslat a Bp. XX. Ónodi u. 14. szám alatti volt általános iskola ingatlanának hasznosítása érdekében lefolytatott pályázati eljárás eredményéről szóló döntés meghozatalára, új pályázat kiírására” tárgyú előterjesztés tárgyalásakor hozott döntések módosítására, a másik a „Javaslat fedezet biztosítására a Budapest XX. kerület Kossuth Lajos u. 49. szám alatti ingatlan (hrsz: 170442) 68/1502-ed tulajdoni hányadának megvásárlására” című - szóbeli előterjesztés.

Szavazásra teszi fel a meghívóban szereplő napirendi pontok elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**096/2020. (VII. 16.) Ök. sz. határozat**

a Képviselő-testület

I. a 2020. július 16-án 16 órakor megtartott rendkívüli ülésén az alábbi napirendi pontokat tárgyalja:

1./ Javaslat a „Javaslat a Bp. XX. Ónodi u. 14. szám alatti volt általános iskola ingatlanának hasznosítása érdekében lefolytatott pályázati eljárás eredményéről szóló döntés meghozatalára, új pályázat kiírására” tárgyú előterjesztés tárgyalásakor hozott döntések módosítására

2./ Javaslat fedezet biztosítására a Budapest XX. kerület Kossuth Lajos u. 49. szám alatti ingatlan (hrsz: 170442) 68/1502-ed tulajdoni hányadának megvásárlására -*Szóbeli előterjesztés*

Felelős: Szabados Ákos polgármester

Határidő: azonnal

***1. napirendi pont:*** Javaslat a „Javaslat a Bp. XX. Ónodi u. 14. szám alatti volt általános iskola ingatlanának hasznosítása érdekében lefolytatott pályázati eljárás eredményéről szóló döntés meghozatalára, új pályázat kiírására” tárgyú előterjesztés tárgyalásakor hozott döntések módosítására

Előadó: Szabados Ákos polgármester

Kovács Eszter: Megnyitja a napirendi pontot, megadja a szót Csaszny Márton képviselő úrnak a Gazdasági Bizottság elnökének.

Csaszny Márton: A Gazdasági Bizottság az előterjesztésben szereplő határozati javaslatsor mindhárom pontjának elfogadását támogatja.

Kernné dr. Kulcsár Dóra: Az előterjesztéssel kapcsolatban szóbeli kiegészítést nem tesz.

*Kérdés, hozzászólás nem hangzik el.*

Kovács Eszter: Szavazásra teszi fel a meghívóban szereplő határozati javaslat 1./ pontjában foglaltak elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**097/2020. (VII. 16.) Ök. sz. határozat**

a Képviselő-testület

1. a 063/2020. (VII.02.) Ök. sz. határozatának II.3. pontjában meghatározott, a pályázatok benyújtására vonatkozó határidőt a pályázati felhívás közzétételétől számított 15 napra módosítja.
2. felkéri a polgármestert, hogy a pályázati felhívás jóváhagyott szövegét a határozat I. pontjának megfelelően módosítsa és a felhívás helyben szokásos módon történő közzététele érdekében intézkedjen.
3. a 063/2020. (VII.02.) Ök. sz. határozat IV. pontját hatályon kívül helyezi és felkéri a polgármestert, hogy a pályázati eljárásban benyújtott ajánlatok elbírálására vonatkozó előterjesztést az előminősítő bizottság javaslatának kézhezvételét követően haladéktalanul terjessze a Képviselő-testület rendkívüli ülése elé.
4. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: 2020. augusztus 15.

Kovács Eszter: Szavazásra teszi fel a meghívóban szereplő határozati javaslat 2./ pontjában foglaltak elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**098/2020. (VII. 16.) Ök. sz. határozat**

a Képviselő-testület

1. a 064/2020. (VII.02.) Ök. sz. határozatának

* II.2. pontjában meghatározott, a bérleti jogviszony időtartamára vonatkozó határidőt módosítja, és a bérleti jogviszony időtartamát legfeljebb 5 év határozott időtartamban határozza meg.
* II.3. pontjában meghatározott, a pályázatok benyújtására vonatkozó határidőt a pályázati felhívás közzétételétől számított 15 napra módosítja.

1. felkéri a polgármestert, hogy a pályázati felhívás jóváhagyott szövegét a határozat I. pontjának megfelelően módosítsa és a felhívás helyben szokásos módon történő közzététele érdekében intézkedjen.
2. a 064/2020. (VII.02.) Ök. sz. határozat IV. pontját hatályon kívül helyezi és felkéri a polgármestert, hogy a pályázati eljárásban benyújtott ajánlatok elbírálására vonatkozó előterjesztést az előminősítő bizottság javaslatának kézhezvételét követően haladéktalanul terjessze a Képviselő-testület rendkívüli ülése elé.
3. felkéri a polgármestert, hogy a határozat végrehajtása érdekében a szükséges intézkedéseket tegye meg.

Határidő: 2020. augusztus 15.

Felelős: Szabados Ákos polgármester

Kovács Eszter: Szavazásra teszi fel a meghívóban szereplő határozati javaslat 3./ pontjában foglaltak elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**099/2020. (VII. 16.) Ök. sz. határozat**

a Képviselő-testület

a 065/2020. (VII.02.) Ök. sz. határozatát hatályon kívül helyezi és felkéri a polgármestert, hogy a Bp. XX. Ónodi u. 14. szám alatti ingatlan értékesítésére, illetve bérbeadására kiírt pályázati eljárás eredménytelensége esetén a tervezett hasznosítás módjáról szóló hirdetmény megjelentetésére vonatkozó javaslatot terjessze a képviselő-testület elé.

Határidő: azonnal

Felelős: Szabados Ákos polgármester

***2. napirendi pont:*** Javaslat fedezet biztosítására a Budapest XX. kerület Kossuth Lajos u. 49. szám alatti ingatlan (hrsz: 170442) 68/1502-ed tulajdoni hányadának megvásárlására -*Szóbeli előterjesztés*

Előadó: Szabados Ákos polgármester

Kovács Eszter: Megnyitja a napirendi pontot, megadja a szót Csaszny Márton képviselő úrnak a Gazdasági Bizottság elnökének.

Csaszny Márton: A Gazdasági Bizottság támogatja, a Budapest XX. kerület Kossuth Lajos u 49. szám alatti ingatlan (hrsz: 170442) 68/1502-ed tulajdoni hányadának megvásárlását. Szóbeli kiegészítésként a következő került a határozati javaslatba: „Az adásvételi szerződésben foglaltak szerint per, teher és igénymentes állapotban vásárolják meg az ingatlant.”

Kócziánné dr. Pohl Mónika: Lehoczki Péterné pénzügyi osztályvezetővel együtt állították össze a határozati javaslatot ahhoz, hogy a pénzügyi fedezetet biztosítsa az önkormányzat az ingatlan megvásárlásához, a javaslat a következő: „A képviselő-testület úgy dönt: I. a Gazdasági Bizottság 2020. július 16. napján, a „Javaslat a 170442 hrsz-ú ingatlanravonatkozó elővásárlási joggal kapcsolatos döntés meghozatalára” című előterjesztés ügyében hozott határozata alapján a 170442 hrsz-ú Budapest Főváros XX. kerület Kossuth Lajos utca 49. szám alatt található "kivett iroda,  udvar" megnevezésű ingatlan 68/1502-ed tulajdoni hányadának megvásárlásához biztosítja a fedezetet, és megemeli a 2020. évi költségvetés 2.7. melléklet Beruházás K62 Rovat előirányzatát 11.900.000,- Ft-tal, a 2.3 melléklet Dologi kiadások K336 Rovat előirányzatát 200.000,- Ft-tal és a 2.3. melléklet Dologi kiadások 352 Rovat előirányzatát 54.000,- Ft-tal a 2.5. melléklet általános tartalék K513 Rovat terhére. II.felkéri a Polgármestert a szükséges intézkedés megtételére.”

Kovács Eszter: Szavazásra teszi fel Kócziánné dr. Pohl Mónika aljegyző asszony által felolvasott határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**100/2020. (VII. 16.) Ök. sz. határozat**

a Képviselő-testület

a Gazdasági Bizottság 2020. július 16. napján, a „Javaslat a 170442 hrsz-ú ingatlanravonatkozó elővásárlási joggal kapcsolatos döntés meghozatalára” című előterjesztés ügyében hozott határozata alapján a 170442 hrsz-ú Budapest Főváros XX. kerület Kossuth Lajos utca 49. szám alatt található "kivett iroda,  udvar" megnevezésű ingatlan 68/1502-ed tulajdoni hányadának megvásárlásához biztosítja a fedezetet, és megemeli a 2020. évi költségvetés 2.7. melléklet Beruházás K62 Rovat előirányzatát 11.900.000,- Ft-tal, a 2.3 melléklet Dologi kiadások K336 Rovat előirányzatát 200.000,- Ft-tal és a 2.3. melléklet Dologi kiadások 352 Rovat előirányzatát 54.000,- Ft-tal a 2.5. melléklet általános tartalék K513 Rovat terhére.

felkéri a Polgármestert a szükséges intézkedés megtételére.

Határidő: azonnal

Felelős: Szabados Ákos polgármester

*/Az ülés 1605-kor ért véget./*

K.m.f.

**Szabados Ákos**  **dr. Demjanovich Orsolya**

polgármester jegyző távollétében, helyette

**Kócziánné dr. Pohl Mónika** aljegyző